Age Wigers Schoonhoven

Age Wigers Schoonhoven (Warkum, 9 juny 1813 – dêre, 4 april 1869), wie in bûterkeapman en ien fan de foaroanmannen fan it Fryske Réveil.

Syn heit Wiger A. Schoonhoven, stie al yn geregelde briefwikseling mei Willem Bilderdijk. De soan stie yn libbene betrekking mei Capadose, da Costa, de Liefde en oare Réveilmannen. Op syn inisjatyf waard yn Warkum oprjochte de ‘Vereeniging tot heil des volks’, dy't evangelisearre en traktaten fersprate; fierder organisearre hy yn syn wenplak de ressortsgearkomsten fan de provinsjale "Vereeniging der Waarheidsvrienden" en joech de oanset ta oprjochting fan in kristlike skoalle yn 1858. Hy waard yn 1858 keazen ta lid fan de Provinsjale Steaten, mar betanke. Jierrenlang wie hy wethâlder. Hy stie bekend as in fûleinige freon fan it Oranjehûs. De prins fan Oranje brocht him yn 1852 in besite mei syn gûverneur jhr. de Casembroot.

Kategory:Frysk keapman
Kategory:Frysk politikus
Kategory:Frysk gemeenteriedslid
Kategory:Frysk wethâlder
Kategory:Frysk bestjoerder
Kategory:Persoan berne yn Warkum
Kategory:Persoan stoarn yn Warkum
Kategory:Persoan berne yn 1813
Kategory:Persoan stoarn yn 1869